જો તમે નવી કાર ખરીદવા માગતા હશો તો તમે આટલું તો જરૂરથી કર્યું હશે, તમારી પસંદગી કાર નિર્માતા કંપનીની તમારા બજેટ અને સ્વપ્ન અનુસારની કારનું તમે બૂકિંગ કરાવી લીધું હશે અને સારા મહુર્તે તમે એ કાર શો રૂમમાં લેવા જશો અને સાથેની કેટલીક યાદગાર તસવીરો પણ ખેંચાવશો. આવું આપણે દરેક ભારતીય કાર ખરીદનાર કરતા હોઇએ છીએ. પરંતુ શું કારની ચાવી હાથમાં લેતી વખતે ધ્યાનમાં રાખવા જેવી કેટલીક ખાસ બાબતોની ચકાસણી કરો છો ખરા? મોટા ભાગે જવાબ નામાં આવશે, કારણ કે નવી કાર ખરીદવાનો ઉત્સાહ અને સમય આપણને એ બધી બાબતો વિચારવાનો સમય આપતા નથી.